Diari Oficial de la Generalitat Valenciana


Sumari del DOGV 4347, del 01-10-2002 (2002/10302)

ACORD de 30 de setembre de 2002, de la Comissió Territorial d'Urbanisme de València, relatiu a la modificació de l'article 2.19.4 de les normes subsidiàries de Faura relativa al sòl no urbanitzable.
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4347

Data del DOGV
:   01-10-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/10533


Data del document
:   30-09-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Faura
    * pla d'urbanisme

ACORD de 30 de setembre de 2002, de la Comissió Territorial d'Urbanisme de València, relatiu a la modificació de l'article 2.19.4 de les normes subsidiàries de Faura relativa al sòl no urbanitzable. [2002/X10148]
  
Vist l'expedient tramés per l'Ajuntament de Faura, referit a la modificació de l'article 2.19.4 de les normes subsidiàries de Faura relativa al sòl no urbanitzable, i de conformitat amb els següents:
  
Antecedents de fet
  
Primer. El projecte es va sotmetre a informació pública mitjançant acord del ple de l'Ajuntament en la sessió realitzada el dia 30 d'abril de 2002. Després del pertinent període d'exposició pública, en el qual no es van presentar al·legacions, es va considerar aprovada provisionalment la modificació, tal com es va indicar en l'acord de sotmetiment a informació pública.
  
Segon. El projecte consta de memòria justificativa, redacció actual i redacció proposada de l'article 2.19.4 de les normes.
  
Tercer. La modificació té per objecte la nova redacció de l'article 2.19.4 de les Normes, a fi de regular en sòl no urbanitzable no protegit els paràmetres aplicables en les declaracions d'interés comunitari.
  
L'actual article 2.19.4 té la següent redacció.
  
- Als efectes assenyalats en l'article 36.c.1 del Reglament de Planejament tota parcel·lació que es verifique en este tipus de sòl no urbanitzable no protegit s'entendrà que una construcció emplaçada en una parcel·la constituïx nucli de població si, com a resultat d'aquella parcel·lació, la parcel·la resultant fora inferior a la unitat mínima parcel·lable corresponent a una hectàrea de superfície, amb ocupació màxima per a les construccions i elements arquitectònics en esta del dos per cent de l'extensió superficial, i es podrà edificar amb una alçària màxima de dues plantes, amb cornisa màxima de sis metres, i separar-se dels límits de la propietat una distància igual o superior a l'altura de cornisa, i com a mínim de quatre metres.
  
La separació respecte a carreteres locals, comarcals o provincials serà la prevista per les normatives vigents respecte d'això. Les edificacions destinades a habitatges seran familiars i aïllades?.
  
La redacció proposada de l'article 2.19.4 és la següent:
  
?En el sòl no urbanitzable no protegit s'establixen les següents limitacions per a l'obtenció de llicències d'edificació:
  
1ª. Per a edificacions destinades a habitatges familiars aïllats:
  
Parcel·la mínima: 10.000 m²
  
Ocupació màxima: el 2%
  
Edificabilitat màxima:
  
Nombre màxim de plantes: 2
  
Alçària màxima de cornisa: 6,00 metres
  
Separació mínima a límit de propietat. 4,00 metres
  
Separació mínima a límits de propietat. Igual o superior a alçària de cornisa
  
Separació mínima a carreteres locals, comarcals o provincials: la prevista per les normatives vigents.
  
2ª. Per a edificacions que incloguen declaració d'interés comunitari.
  
Parcel·la mínima: 5.000 m²
  
Ocupació màxima: el 5%
  
Edificabilitat màxima: 0,075 m²/m²
  
Nombre màxim de plantes: 2
  
Alçària màxima de cornisa: 6,00 metres
  
Separació mínima a límits de propietat: 4,00 metres
  
Separació mínima a límits de propietat: Igual o superior a alçària de cornisa
  
Separació mínima a carreteres locals, comarcals o provincials; la prevista per les normatives vigents.
  
Quart. Faura té normes subsidiàries de Planejament aprovades definitivament per la Comissió Territorial d'Urbanisme amb data de 15 de juny de 1994.
  
Cinqué. La Comissió Informativa de la Comissió Territorial d'Urbanisme de València, en la sessió realitzada el 26 de juliol de 2002, va emetre informe relatiu al projecte que ens ocupa, complint així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer. La tramitació ha sigut correcta, d'acord amb el que establix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (en avant, LRAU).
  
Segon. La documentació està completa, als efectes del compliment del que preceptua l'article 27 de la LRAU.
  
Tercer. Les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la LRAU.
  
Quart. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de plans generals de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot allò adés esmentat, la Comissió Territorial d'Urbanisme, en la sessió realitzada el 30 de juliol de 2002, acorda:
  
Aprovar definitivament la modificació de l'article 2.19.4 de les normes subsidiàries de Faura referida al sòl no urbanitzable.
  
Contra el present acord, que no posa fi a la via administrativa, es podrà interposar recurs d'alçada davant el conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir del dia següent de la data de recepció de la present notificació.
  
Tot això, sense perjuí que es puga interposar qualsevol altre recurs que s'estime oportú.
  
València, 30 de juliol de 2002.- El secretari de la Comissió Territorial d'Urbanisme: José Manuel Palau Navarro.